Publication: Magyar Közlöny
Issue: MK-2006-94 (Year: 2006, Number: 94)
Era: 2004-2010
Section: 4.1. A Kormány ügyrendje, illetve a jogalkotásról szóló 1987. évi XI. törvény rendelkezései
Paragraph Index: 5579

5. A pályáztatási eljárás keretében történő ügyintézés sajátos szabályai 5.1. A miniszter hatáskörébe tartozó hazai pénzügyi források pályázati formában történő eljuttatása a kedvezményezettekhez főszabály szerint a miniszter által külön szabályzatban, vagy utasításban kijelölt közreműködő szervezet feladata az alábbi kivételekkel – az OKM által megvalósítandó közbeszerzésekre kiírt pályázatok; – azok a pályázatok, amelyek a miniszter írásbeli döntése alapján az OKM közvetlen eljárását igénylik; – amelyeket jogszabály, illetve egyéb kötelező előírás ettől eltérően szabályoz. 5.2. A külön közreműködő szervezet által bonyolított pályázatok esetén, az OKM és a közreműködő szervezet közötti feladatok megosztásáról az 5.1. pont szerinti szabályzat, vagy miniszteri utasítás rendelkezik. 5.3. A közvetlenül az OKM által lebonyolított pályáztatási eljárást az adott ügyre vonatkozó jogszabályi előírásokban foglaltak alapján kell lebonyolítani. A folyamatban résztvevő szervezeti egységek – Küldeménykezelő Iroda, Ügyfélszolgálati Iroda, kezelőirodák – munkavégzésének megkönnyítése érdekében a pályázat kiírója minden esetben köteles: 2006/94. szám − a pályázati kiírás szövegében előírni, hogy a pályázatot tartalmazó borítékon szerepeljen a pályázatot kiíró szervezeti egység és/vagy az ügy iktatószáma, illetve, ha van ilyen, a pályázat megnevezése, − a pályázat kiírásával egy időben értesíteni a Küldeménykezelő Irodát, az érintett kezelőirodákat, illetve, ha a pályázatot személyesen is be lehet nyújtani, az Ügyfélszolgálati Irodát, megjelölve a pályázati határidőt, az illetékes szervezeti egységet, ügyintézőt, − az Ügyfélszolgálati Irodát megfelelő tájékoztató/információs anyaggal ellátni.

Source: https://magyarkozlony.hu/hivatalos-lapok/bf323688ebda5dd31e67ac398bd4b1323a7bd28a/dokumentumok/7bd824bfa5f94d18b68a947d3497943c4c2cbf34/letoltes